|  |  |  |
| --- | --- | --- |
| **Aadressid:** |  |  |
| |  | | --- | | Vastavalt nimekirjale | |  | | Meie | 05.12.2024 nr 4.2-17/8983-10 |

**Detailplaneeringu osalisest kehtetuks tunnistamisest**

Narva Linnavalitsuse Arhitektuuri- ja Linnaplaneerimise Amet teatab Narva Linnavolikogu 28.09.2006 otsusega nr 156 „Hariduse tn 22 maa-ala detailplaneeringu kehtestamine” kehtestatud detailplaneeringu osalisest kehtetuks tunnistamisest [**Narva Linnavolikogu 21.11.2024 otsusega nr 48**](https://dhs.narva.ee/?page=pub_view_dynobj&pid=2111552&tid=61960&u=20241204142353&desktop=57835&r_url=%2F%3Fpage%3Dpub_list_dynobj%26pid%3D%26tid%3D61960%26u%3D20241204142353).

Hariduse tn 22 detailplaneering algatati Narva Linnavolikogu 09.12.2004 otsusega nr 154/46 Narva Linnavalitsuse Arhitektuuri- ja Linnaplaneerimise Ameti (edaspidi Amet) ettepanekul. Narva Linnavolikogu 28.09.2006 otsusega nr 156 ETP Grupp poolt koostatud Hariduse tn 22 detailplaneering.

Hariduse tn 22 detailplaneeringu koostamise eesmärk on ehitusõiguse määramine Kalev-Fama staadioni töö korraldamiseks (tribüünide, abiruumide rajamine), heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramise ning varustamise lahendamine. Planeeringuala asub Kalevi linnaosas ja selle pindala on ca 4,5 ha. Planeering ei sisaldanud kehtiva Narva linna üldplaneeringu täpsustamise ettepanekut.

Tänapäevaks ei ole ETP Grupp poolt koostatud Hariduse tn 22 detailplaneeringu lahendus ellu viidud Pos 1, Pos 2 ja Pos 5 osas. Pos-l 1 asuv Kalev-Fama staadion oli välja ehitatud enne kõnealuse detailplaneeringu kehtestamist. Käesoleval ajal ei ole enam võimalik Hariduse tn 22 detailplaneeringu lahendust realiseerida Pos 1 osas, kuna pärast detailplaneeringu kehtestamist on Kalev-Fama staadioni arendus ja arenguplaanid seoses staadioni kasutuse spetsiifika selgumisega muutunud. Pos-le 1 ehitusõiguse määramiseks tuleb sõltuvalt edaspidi kavandatavast koostada kas uus detailplaneering või väljastada projekteerimistingimused.

03.10.2024 kirjaga nr 5.4-1/24/3878-2 tegi Haridus- ja Teadusministeerium ettepaneku tunnistada Hariduse tn 22 detailplaneeringu kehtetuks ka Pos 2 osas. Planeeringu kehtetuks tunnistamisega Pos 2 osas kaob krundil ehitusõigus, millest on maaomanik teadlik ja sellega nõus. A. Puškini tn 33a krundi puhul on tegemist 345 m² hoonestamata kvartalisisese kinnistuga, millele puudub juurdepääs avalikult kasutatavalt teelt. See on ümbritsetud munitsipaal- ja riigiomandis olevate kruntidega, mille sihtotstarbeks on ühiskondlike ehitiste maa. Hariduse tn 22 detailplaneeringu kehtetuks tunnistamine Pos 2 osas ei mõjuta detailplaneeringu terviklahenduse elluviimist ülejäänud positsioonide osas ning ei avalda negatiivset mõju kõrvalkinnistutele. Juhul, kui maaomanik tulevikus soovib saada A. Puškini tn 33a krundile ehitusõigust, peab ta lähtuma planeerimisseaduses ja ehitusseadustikus määratud asjaoludest.

Kuna Hariduse tn 22 detailplaneering on osaliselt realiseeritud, ei ole võimalik ega vajalik tunnistada detailplaneeringut kehtetuks terviklikult. Detailplaneeringu osaline kehtetuks tunnistamine Pos 1 ja Pos 2 osas ei takista planeeringu terviklahenduse elluviimist ülejäänud positsioonide osas. Hariduse tn 22 detailplaneering jääb endiselt kehtima Pos 3-5 osas.

Lugupidamisega

/allkirjastatud digitaalselt/

Peeter Tambu

peaarhitekt (direktori asetäitja)

Tatjana Nikolajenkova

5837 3585, tatjana.nikolajenkova@narva.ee